C 184/74
BG
Официален вестник на Европейския съюз
25.5.2023 г.
3.5.
ЕИСК е съгласен с Европейската комисия, че за да се създадат условията за всеки да живее, да просперира и да бъде лидер, независимо от различията, е необходимо да се предоставят правомощия на съществуващите органи по въпросите на равенството, така че те да могат да достигнат пълния си потенциал и да бъдат по-добре подготвени да предотвратяват дискриминацията и да помагат на жертвите на дискриминация. 3.6.
ЕИСК счита, че насърчаването на органите по въпросите на равенството е от решаващо значение, за да се гарантират основните права на всички граждани на ЕС.
Чрез активно насърчаване на органите по въпросите на равенството ЕС осигурява подкрепата на всички граждани на ЕС, които са обект на дискриминация, и гарантира техните права на подкрепа и представителство. 3.7.
ЕИСК припомня параграф 2.10 от своето становище „Подобряване на равенството в ЕС“ (12): „ЕИСК смята, че насърчаването на равенството и защитата на основните права трябва да бъдат интегрирани в по-широка социална визия, която умножава и укрепва инструментите, чрез които държавите членки и европейските институции осъществяват подкрепа за гражданите и публичните и частните субекти“. 3.8.
В тази област са необходими действия на ЕС, които са в съответствие с принципите на субсидиарност и пропорционалност и са съгласувани с другите политики на Съюза.
Европейската комисия заяви, че с настоящата инициатива се преразглежда вече действащото законодателство с цел повишаване на неговата ефективност, определяне на минимални стандарти и ангажиране на социалните партньори и гражданското общество. 4.
Конкретни бележки 4.1.
Засилване на правомощията на органите по въпросите на равенството 4.1.1.
Предвид продължителния застой при приемането на така наречената „Хоризонтална директива“ и въз основа на подход, ориентиран към жертвите, при който закъснялото правосъдие е отказано правосъдие, ЕИСК счита, че ненадлежното отчитане на комбинираните и многобройни форми на дискриминация би било пропусната възможност.
Някои форми на дискриминация не могат да бъдат преодолени чрез разглеждане на дискриминационните основания едно по едно, а се нуждаят от междусекторен подход.
4.1.2.
Въпреки че в редица действащи директиви от държавите членки се изисква да създадат национални органи по въпросите на равенството, настоящите правила на ЕС предоставят голяма свобода на преценка по отношение на тяхното създаване и функциониране, и между органите по въпросите на равенството има значителни различия по отношение на правомощията, независимостта, ресурсите, достъпността и ефективността.
Новата инициатива за въвеждане на минимални стандарти за органи по въпросите на равенството има за цел на подпомогне усилията на Европейската комисия за преминаване към Съюз на равенството и да повиши ефективността на законодателството на ЕС в областта на недискриминацията.
4.1.3.
Предложението на Европейската комисия за разширяване на мандата на органите по въпросите на равенството, така че той да обхване Директива 79/7/ЕИО на Съвета, за да могат органите по въпросите на равенството да предоставят защита срещу дискриминация, основана на пола, в областта на държавното социално осигуряване, не трябва да засяга ролята и правомощията на социалните партньори и следва да служи за укрепване и подпомагане на тяхната работа.
4.1.4.
ЕИСК признава централното място и подкрепя въвеждането на предложеното правно задължение, съгласно което органите по въпросите на равенството трябва да действат без външно влияние и да разполагат с достатъчно устойчиви човешки, професионални, технически и финансови ресурси.
4.1.5.
ЕИСК приветства предложените солидни гаранции за независимостта на органите по въпросите на равенството, която е от решаващо значение за способността им да предоставят достатъчна подкрепа на гражданите.
4.1.6.
ЕИСК подчертава особеното значение на гаранциите за наличието и адекватността на човешките, техническите и финансовите ресурси, предоставяни на органите по въпросите на равенството.
Ресурсите са предпоставка както за независимостта на органите по въпросите на равенството, така и за тяхната способност ефективно да защитават жертвите и да предотвратяват дискриминацията.
4.1.7.
В една част от предложението на Европейската комисия се предвижда изискване към публичните институции да се консултират своевременно с органите по въпросите на равенството и да вземат предвид техните препоръки.
ЕИСК препоръчва от държавите членки да се изисква да докладват за предприетите действия във връзка с препоръките, отправени от органите по въпросите на равенството, както и относно резултатите от тези действия.
(12)
Вж.
Становище на ЕИСК относно „Подобряване на равенството в ЕС“ (ОВ C 75, 28.2.2023 г., стр. 56).